**Договор № 80-10-161 / 21.04.2017 г.**

**Тема: Рецептивни модели на съвременната българска литература в превод на славянски езици (1990 – 2017 г.)** – тематичен проект

**Ръководител**: доц. д-р Ани Антонова Бурова

Основният принос на осъщественото изследване се състои в задълбочаването на проучванията върху преводната рецепция на българската литература през последните близо три десетилетия – проблематика, която става все по-актуална през последните години. В хода на работата по проекта не само са издирени и описани библиографски материалите, свързани с критическата рецепция на българската литература в разглежданите страни, но въз основа на събрания корпус материали са изведени тенденциите в превода и възприемането на родните произведения и автори в чужд контекст.

Пряк научен резултат от работата по проекта представлява библиографията на критическата рецепция на фокусните за изследването автори и произведения в разглежданите страни, както и списъците с профили на издателствата, изданията и критиците, ангажирани с българската литература в превод на съответните езици.